
ΤΕΥΧΟΣ ΔΕΥΤΕΡΟ _ Αρ. Φύλλου 614 

12 Ιουλίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΘΕΜΙΣΤΟΚΛΗ ΚΑΙ ΔΗΜΗΤΡΗ 
ΤΣΑΤΣΟΥ - Κέντρο Ευρωπαϊκού Συνταγματικού Δι¬ 


καίου, και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκτηση ελληνικής ιθαγένειας . 2 

Χορήγηση άδειος απόκτησης της Γερμανικής Υπηκοό¬ 
τητας . 3 

Ίδρυση καταφυγίου στη νήσο Σίφνο Ν. Κυκλάδων ... 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΘΕΜΙΣΤΟΚΛΗ ΚΑΙ ΔΗΜΗΤΡΗ 
ΤΣΑΤΣΟΥ - Κέντρο Ευρωπαϊκού Συνταγματικού Δι¬ 
καίου, και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 17478/29.12.1994 πράξη της Συμβολαιο¬ 
γράφου Αθηνών Βασιλικής Οικονόμου - Οικονομοπού- 
λου, όπως αυτή τροποποιήθηκε και συμπληρώθηκε με την 
αριθ. 17618/9.3.1995 πράξη της ίδιας Συμβολαιογρά¬ 
φου, με τις οποίες η Άννα Χα Θεμιστοκλή Τσάτσου και ο 
Δημήτριος θεμιστικλή Τσάτσος, σύστησαν κοινωφελές 
ίδρυμα με την επωνυμία «ΙΔΡΥΜΑ ΘΕΜΙΣΤΟΚΛΗ ΚΑΙ ΔΗ¬ 
ΜΗΤΡΗ ΤΣΑΤΣΟΥ - Κέντρο Ευρωπαϊκού Συνταγματικού 
Δικαίου» και με έ;δρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 5.;5.1995 γνωμοδότηση του Συμβουλίου 
Εθνικών Κληροδο τημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρ&)θυπουργού και του Υπουργού Οικονο¬ 
μικών με την οποίο, ανατέθηκαν αρμοδιότητες του Υπουρ¬ 
γού Οικονομικών σ τους Υφυπουργούς (ΦΕΚ Β 154). 


Με πρόταση των Υπουργών Εξωτερικών, Δικαιοσύνης, 
Εθνικής Παιδείας και θρησκευμάτων και Πολιτισμού και 
του Υφυπουργού Οικονομικών αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΘΕΜΙΣΤΟΚΛΗ ΚΑΙ ΔΗΜΗΤΡΗ 
ΤΣΑΤΣΟΥ - Κέντρο Ευρωπαϊκού Συνταγματικού Δι¬ 
καίου», η οποία έγινε απά τους Άννα Χα Θεμιστοκλή Τσά¬ 
τσου και Δημήτριο Θεμιστοκλή Τσάτσο με την αριθ. 
17478/29.12.1994 πράξη της Συμβολαιογράφου Αθηνών 
Βασιλικής Οικονόμου - Οικονομοπούλου, όπως αυτή τρο¬ 
ποποιήθηκε με την αριθ .17618/9.3.1995 πράξη της Ιδιας 
Συμβολαιογράφου. 

Το Ιδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεΐα και τον έλεγχο των Υπουρ¬ 
γών Εξωτερικών, Οικονομικών, Δικαιοσύνης, Εθνικής Παι¬ 
δείας και θρησκευμάτων και Πολιτισμού και διέπεται από 
τις διατάξεις των παραπάνω συστατικών του πράξεων, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του Νόμού τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΘΕΜΙΣΤΟΚΛΗ ΚΑΙ ΔΗΜΗΤΡΗ 
ΤΣΑΤΣΟΥ - Κέντρο Ευρωπαϊκού Συνταγματικού Δικαίου. 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΘΕΜΙΣΤΟΚΛΗ ΚΑΙ ΔΗΜΗΤΡΗ ΤΣΑΤΣΟΥ - Κέντρο Ευρω¬ 
παϊκού Δικαίου», που συστήθηκε απά τους Άννα Χα Θεμι¬ 
στοκλή Τσάτσου και Δημήτριο Θεμιστοκλή Τσάτσο με την 
αριθ. 17478/29.12.1994 πράξη της Συμβολαιογράφου 
Αθηνών Βασιλικής Οικονόμου - Οικονομοπούλου, όπως 
αυτή τροποποιήθηκε με την αριθ. 17618/9.3.1995 πράξη 
της Συμβολαιογράφου, αποτελεί νομικά πρόσωπο ιδιωτι¬ 
κού δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού, του ΑΝ 
2039/1939 όπως κάθε φορά ισχύει ο Νόμος αυτός και ίων 

διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου, 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
Ιδρύματος και στο μέσον αυτής αναγράφει την έδρα και το 
έτος έγκρισης της σύστασής του και φέρει απεικόνιση 
γλαυκός. 

Άρθρο 2 
Σκοποί 

Σκοποί του ιδρύματος είναι: 

Η θεωρητική και η εφαρμοσμένη επιστημονική και διε¬ 
πιστημονική έρευνα στους τομείς του ελληνικού, αλλοδα¬ 
πού και ευρωπαϊκού δημοσίου δικαίου, της συνταγματικής 
ιστορίας και της πολιτειολογίας, η μελέτη του θεσμικού 
πολιτισμού των κρατών - μελών της Ευρωπαϊκής Ένωσης, 
ως θεμελίου για την οικοδόμηση της ενιαίας ευρωπαϊκής 
συνταγματικής τάξης καθώς και η έρευνα των πολιτειακών 
θεσμών, ιδιαίτερα στον τομέα της πολιτιστικής κληρονο¬ 
μιάς, σε εθνικό και διεθνές επίπεδο. 

Ειδικότερα στους σκοπούς του ιδρύματος περιλαμβά¬ 
νονται: 

α) Η επιστημονική συνδρομή για τη διαμόρφωση των συ¬ 
νταγματικών τάξεων σε τρίτες χώρες και ιδιαίτερα στις 
νέες δημοκρατίες της Ανατολικής Ευρώπης και της Κοι¬ 
νοπολιτείας Ανεξαρτήτων Κρατών, καθώς και σ' εκείνες 
που βρίσκονται σε οποιοσδήποτε μορφής σχέση με την 
Ευρωπαϊκή Ένωση. 

β) Η έρευνα των πολιτειακών θεσμών, όπως εξελίσσο¬ 
νται μέσω του ευρωπαϊκού δικαίου, του διεθνούς δικαίου 
και των διεθνών σχέσεων. 

γ) Η συγκριτική μελέτη του ευρωπαϊκού συνταγματικού 
δικαίου με το συνταγματικό δίκαιο άλλων κρατών και ευ¬ 
ρύτερων περιφερειών. 

δ) Η έρευνα των θεσμών του Συμβουλίου της Ευρώπης, 
της Ευρωπαϊκής Ένωσης, της ΟΑΣΕ και άλλων περιφε¬ 
ρειακών διασκέψεων ή οργανισμών του Ευρωπαϊκού χώ¬ 
ρου. 

ε) Η συγκέντωση των πηγών και η συγκρότηση αρχείου 
υλικού, βιβλιοθήκης και τράπεζας δεδομένων στους ανω¬ 
τέρω γνωστικούς τομείς. 

στ) Η αρχειοθέτηση και η ανάδειξη του έργου κλασικών 
Ελλήνων και αλλοδαπών πολιτειολόγων. 

ζ) Η διοργάνωση συνεδρίων, διαλέξεων και σεμιναρίων 
καθώς και η έκδοση επιστημονικών δημοσιευμάτων που 
σχετίζονται με το ερευνητικά αντικείμενο του Ιδρύματος. 

η) Η διοργάνωση σεμιναρίων για δημοσιογράφους και 
εργαζόμενους στα μέσα μαζικής ενημέρωσης στους γνω¬ 
στικούς τομείς του Ιδρύματος. 

θ) Η ερευνητική συνεργασία του Ιδρύματος με Ιδρύ¬ 
ματα, Ινστιτούτα ή Οργανισμούς του ίδιου ή συγγενούς 
επιστημονικού ενδιαφέροντος στην Ελλάδα, την Ευρω¬ 
παϊκή Ένωση ή τρίτες χώρες και η συμμετοχή σε ερευνη¬ 
τικά προγράμματα. 

ι) Η χορήγηση οικονομικών ενισχύσεων για την προώ¬ 
θηση ερευνών και μελετών και την εξειδίκευση επιστημό¬ 
νων σε τομείς που σχετίζονται με τους σκοπούς του Ιδρύ¬ 
ματος, καθώς και η χορήγηση υποτροφιών για μεταπτυχια¬ 
κές σπουδές σε τομείς που σχετίζονται με το ερευνητικό 
του αντικείμενο. 

2. Το ίδρυμα μπορεί να συμμετέχει ως παρατηρητής σε 


διεθνείς Οργανισμούς ή διασκέψεις που έχουν σχέση με 
τους σκοπούς του και σε εκλογές τρίτων χωρών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσό των δέκα εκατομμυρίων (10.000.000) δραχ¬ 
μών. 

β) Τα δικαιώματα από τις πωλήσεις των βιβλίων των Θε¬ 
μιστοκλή Δ. Τσάτσου και Δημήτρη θ. Τσάτσου, 
γ) Η επιστημονική βιβλιοθήκη των Θεμιστοκλή και Δη¬ 
μήτρη Τσάτσου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τρόπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχειρήσεις, καθώς και οι 
κληρονομιές, κληροδοσίες και δωρεές και κάθε είδους 
τακτικές ή έκτακτες εισφορές, οποιοσδήποτε φυσικού ή 
νομικού προσώπου προς αυτό. 

δ) Οι εισπράξεις από τη διάθεση δημοσιευμάτων και με¬ 
λετών του Ιδρύματος, σε τιμή που να μην αναιρείται ο κοι¬ 
νωφελής χαρακτήρας του. 

ε) Τα έσοδα από τη συμμετοχή του σε ερευνητικά προ¬ 
γράμματα και χρηματοδοτήσεις από διεθνείς οργανισμούς 
και την Ευρωπαϊκή Ένωση. 

στ) Λοιπά πάσης φύσε ως έσοδα που δεν αντίκεινται 
στον κοινωφελή χαρακτήρα του ιδρύματος. 

Άρθρο 4 

Όργανα Διοίκησης 

1. Όργανα διοίκησης είναι: α) Πρόεδρος του Ιδρύματος, 
β) το Διοικητικό Συμβούλιο, γ) η Εκτελεστική Επιτροπή, 
και δ) ο Διευθυντής του Ιδρύματος. 

2. Ο Πρόεδρος του Ιδρύματος είναι πάντοτε Πρόεδρος 
του Διοικητικού Συμβουλίου και της Εκτελεστικής Επιτρο¬ 
πής. 

3. Πρώτος Πρόεδρος του Ιδρύματος είναι ο Δημήτρης 
θ. Τσάτσος. Η θητεία του πρώτου Προέδρου είναι ισόβια, 
των δε επομένων Προέδρων τριετής, με την επιφύλαξη 
της επομένης παραγράφου. 

4. Ο πρώτος Πρόεδρος του Ιδρύματος ορίζει τον διά¬ 
δοχό του και τη διάρκεια της θητείας του, με επιστολή του 
προς το Διοικητικό Συμβούλιο και την Εκτελεστική Επι¬ 
τροπή ή με διάταξη τελευταίας βουλήσεως. 

5. Σε περίπτωση που ο πρώτος Πρόεδρος δεν θα έχει 
ορίσει τον αντικαταστάτη του κατά τον ανωτέρω τρόπο, ο 
επόμενος Πρόεδρος του Ιδρύματος θα εκλεγεί από το 
Διοικητικό Συμβούλιο και την Εκτελεστική Επιτροπή, συ- 
γκροτουμένων οε κοινό σώμα, με απόλυτη πλειοψηφία, 
μετά από σχετική πρόταση της Εκτελεστικής Επιτροπής. 
Με τον ίδιο τρόπο θα εκλέγονται και όλοι οι μετέπειτα 
Πρόεδροι. 

6. Η θητεία των μελών του Διοικητικού Συμβουλίου και 
της Εκτελεστικής Επιτροπής, για το διόστημα που ο πρώ¬ 
τος Πρόεδρος θα ασκεί τα καθήκοντά του, είναι τριετής. 
Μετά τη λήξη της θητείας τους, τα νέα μέλη ορίζονται από 
τον πρώτο Πρόεδρο. Ο Ιδιος διορίζει και τους αντικατα¬ 
στάτες όσων δεν αποδεχθούν το διορισμό τους ή για 
οποιονδήποτε λόγο (θάνατος, παραίτηση κλπ.), παύσουν 

να ασκούν τα καθήκοντά τους. Ειδικώς για τα μέλη της 
Εκτελεστικής Επιτροπής, ο πρώτος Πρόεδρος δικαιούται 
οποτεδήποτε να αποφασίζει την αντικατάστασή τους, εν 
όλω ή εν μέρει. 

7. Μετά την καθ' οιονδήποτε τρόπο αποχώρηση του 
πρώτου Προέδρου από τη θέση αυτή, η θητεία των κατά το 
χρόνο αυτό μελών του Διοικητικού Συμβουλίου και της 
Εκτελεστικής Επιτροπής θα λήγει και τα μέλη των οργά¬ 
νων θα αντικαθίστανται από τα πρόσωπα που θα έχει διο¬ 
ρίσει ο πρώτος Πρόεδρος, είτε με πράξη εν ζωή, είτε με 
διάταξη τελευταίας βουλήσεως. Η θητεία των μελών αυ¬ 
τών θα είναι ισόβια. Σε περίπτωση που ο πρώτος Πρόε¬ 
δρος δεν θα έχει διορίσει νέα μέλη των οργάνων κατά τα 
αμέσως ανωτέρω, η θητεία των κατά το χρόνο αυτό μελών 
του Διοικητικού Συμβουλίου και της Εκτελεστικής Επιτρο¬ 
πής θα μετατρέπεται σε ισόβια. Εφ’ εξής, η αντικατά¬ 
σταση μέλους που θα παύει για οποιονδήποτε λόγο να 
ασκεί τα καθήκοντά του, θα γίνεται με απόφαση του αντι¬ 
στοίχου οργάνου, που θα λαμβάνεται με απόλυτη πλειο- 
ιμηφία. 

Αρθρο 5 

Διοικητικό Συμβούλιο 

1. Το Διοικητικό Συμβούλιο αποτελείται από είκοσι τέσ¬ 
σερα (24) μέλη που βρίσκεται σε νόμιμη σύνθεση έστω και 
αν για οποιοδήποτε λόγο τα μέλη του περιοριστούν μέχρι 
δέκα (10). 

Το Πρώτο Διοικητικό Συμβούλιο αποτελείται από τους: 
α) Τσάτσο Δημήτριο του Θεμιστοκλή, Πρόεδρο, 
β) Αγουρίδη Γεώργιο του Ευσταθίου, 
γ) Αργυρό Στυλιανό του Αλεξάνδρου, 
δ) ΒβίΠΓΠΒηη ΟυθηίθΓ του ννείΙθΓ. 
ε) Βενιζέλο Ευάγγελο του Βασιλείου, 
στ) Γιαλουρίδη Χριστόδουλο του Κωνσταντίνου, 
ζ) Δρόσο Ιωάννη του Ζαχαρία, 
η) Λοβέρδο Ανδρέα του Νικολάου, 
θ) Μανιτάκη Αντώνιο του Νικολάου, 
ι) Μέλισσα Δημήτριο του Κωνσταντίνου, 
ια) Μποτόπουλο Βασίλειο του Κωνσταντίνου, 
ιβ) Παπαδημητρίου Γεώργιο του Αλεξάνδρου, 
ιγ) Παυλόπουλο Προκόπιο του Βασιλείου, 
ιδ) Σάκκουλα Αντώνιο του Νικολάου, 
ιε) Σκουρή Βασίλειο του Παναγιώτη, 
ιστ) Σπυρόπουλο Φίλιππο του Κωνσταντίνου, 
ιζ) Στεφάνου Ελένη σύζυγο θεοδώρου, 
ιη) Τσάτσου Αλεξία του Δημητρίου. 
ιθ) Τσάτσου Αννα σύζυγο Δημητρίου. 
κ) Τσάτσου-Παπαδημητρίου Άννα-θεσδώρα σύζυγο 
Γεωργίου. 

κα) Τριανταφυλλίδη Μιχαλάκη του Αντωνίου, 
κβ) Ρβπςθ ΗίΙηβΓ του ννίΙΠβΙπι. 
κγ) Φουντεδάκη Πηνελόπη του Νικολάου, 
κδ) Χρυσάγονο Κωνσταντίνο του Χρυσόγονου. 

2. Το Διοικητικό Συμβούλιο συνέρχεται τακτικά ανά 
έτος, έκτακτα δε όσες φορές ζητηθεί από τον Πρόεδρο ή 
με πρόταση μελών του Διοικητικού Συμβουλίου, σύμφωνα 
με το άρθρο 6. 

3. Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον ημέ¬ 
ρες πριν από τη συνεδρίαση. Μέλος που κωλύεται μπορεί 
να αντιπροοωπευθεί από άλλο μέλος του Διοικητικού Συμ¬ 
βουλίου, με επιστολική εξουσιοδότηση που απευθύνεται 


προς το Διοικητικά Συμβούλιο. Κάθε σύμβουλος έχει το δι¬ 
καίωμα να αντιπροσωπεύσει μόνο έναν κωλυόμενο. 

4. Το Διοικητικό Συμβούλιο βρίσκεται σε απαρτία αν πα- 
ρίστανται ή αντιπροσωπεύονται τουλάχιστον οι μισοί σύμ¬ 
βουλοι. Οι αποφάσεις του λαμβάνονται με απόλυτη πλειο- 
ψηφία των μελών που είναι παρόντα ή αντιπροσωπεύονται 
κατά τη συνεδρίαση. Σε περίπτωση ισοψηφίας υπερισχύει 
η άποφη υπέρ της οποίας τάσσεται ο Πρόεδρος. 

5. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις, καθώς και η γνώμη των μελών που τυχόν διαφω¬ 
νούν. Τα πρακτικά υπογράφονται από όλα τα μέλη που με¬ 
τέχουν στην συνεδρίαση. 

6. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον αυτά έγιναν έπειτα από 
ειδικές εντολές του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. Κατ' εξαίρεση ο 
Γραμματέας του Διοικητικού Συμβουλίου μπορεί να αμοί- 
βεται για τις υπηρεσίες του. 

Άρθρο 6 

Αρμοδιότητες του Διοικητικού Συμβουλίου 

Το Διοικητικό Συμβούλιο, το οποίο συγκαλείται με πρό¬ 
σκληση του Προέδρου ή του ενός τρίτου τουλάχιστον των 
μελών του: 

α. Εγκρίνει, μετά από πρόταση της Εκτελεστικής Επι¬ 
τροπής, και υποβάλλει στην αρμόδια από τον νόμο αρχή, 
τον προϋπολογισμό και τον απολογισμό του Ιδρύματος κα¬ 
θώς και το γενικό ισολογισμό της περιουσίας του. 

β. Εγκρίνει το ετήσιο πρόγραμμα δράσης για την υλο¬ 
ποίηση των σκοπών του Ιδρύματος. 

γ. Εγκρίνει, μετά από πρόταση της Εκτελεστικής Επι¬ 
τροπής, τον εσωτερικό κανονισμό του Ιδρύματος. 

δ. Καθορίζει τις προϋποθέσεις και τους όρους χορηγή- 
σεως υποτροφιών. 

ε. Αποφασίζει για την αποδοχή ή αποποίηση κληρονομι¬ 
κών, κληροδοσιών και δωρεών προς το Ίδρυμα. 

στ. Αποφασίζει για την ανακήρυξη φίλων, χορηγών και 
δωρητών του Ιδρύματος, καθορίζει τις προϋποθέσεις για 
την απόκτηση των τίτλων αυτών και τα πλεονεκτήματα 
που απολαμβάνει ο καθένας. 

ζ. Μετό από εισήγηση του Προέδρου, αποφασίζει την 
απονομή του τίτλου του επιτίμου Προέδρου του Ιδρύμα¬ 
τος. 

η. Αποφασίζει την απονομή του τίτλου του επίτιμου μέ¬ 
λους του Ιδρύματος, κατά το άρθρο 12 του παρόντος. 

θ. Εκλέγει, σε κοινή συνεδρίαση με την Εκτελεστική 
Επιτροπή τον Πρόεδρο του,Ιδρύματος, στη περίπτωση της 
παραγράφου 5 του άρθρου 4 του παρόντος. 

Άρθρο 7 

Αρμοδιότητες Προέδρου, Αντιπροέδρου και Γραμματέα 
του Διοικητικού Συμβουλίου 

1. Ο Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί το Ίδρυμα στα Δικαστήρια, στις Αρχές 
και στις σχέσε ις του με κάθε τρίτο. Δε σμε ύει το' Ιδρυ μα με 
μόνη την υπογραφή του. 

β) Δίνει εντολή για την πληρωμή κάθε δαπάνης που πε¬ 
ριλαμβάνεται στον εγκεκριμένο προϋπολογισμό. 

V) Υπογράφει τα έγγραφα του Διοικητικού Συμβουλίου 
και της Εκτελεστικής Επιτροπής. 

δ) Ασκεί εποπτεΐα και έλεγχο στο προσωπικό του Ιδρύ¬ 
ματος. 

2. Μετά από εισήγηση του Προέδρου, το Διοικητικό 
Συμβούλιο και η Εκτελεστική Επιτροπή, συγκροτούμενα 
σε κοινό σώμα, εκλέγουν μεταξύ των μελών τους τον Αντι¬ 
πρόεδρο του Ιδρύματος. Ο Αντιπρόεδρος έχει τριετή θη¬ 
τεία, αναπληρώνει τον Πρόεδρο και δεσμεύει το Ίδρυμα 
με τη συνυπογραφή του Γραμματέα του Διοικητικού Συμ¬ 
βουλίου ή του Διευθυντή. 

3. Με απόφαση του Διοικητικού Συμβουλίου ύστερα 
από εισήγηση του Προέδρου, εκλέγεται μεταξύ των μελών 
του Γραμματέας του Διοικητικού Συμβουλίου με τριετή 
θητεία, ο οποίος: 

α) Προετοιμάζει τις εργασίες του Διοικητικού Συμβου¬ 
λίου κατά τις υποδείξεις του Προέδρου. 

β) Καταρτίζει την ημερήσια διάταξη των θεμάτων που 
θα συζητηθούν. 

γ) Φροντίζει για τη σύνταξη των πρακτικών του Διοικητι¬ 
κού Συμβουλίου. 

δ) Συντάσσει την ετήσια έκθεση των πεπραγμένων του 
Διοικητικού Συμβουλίου. 

ε) Φυλάττει τα έγγραφα, τα βιβλία και τη σφραγίδα του 
Ιδρύματος. 

Αρθρο 8 

Εκτελεστική Επιτροπή 

1. Η Εκτελεστική Επιτροπή αποτελείται από εννέα (9) 
μέλη που βρίσκεται σε νόμιμη σύνθεση έστω και αν για 
οποιονδήποτε λόγο τα μέλη της περιοριστούν μέχρι πέντε 
( 5 ). 

Η πρώτη Εκτελεστική Επιτροπή αποτελείται από τους: 

α) Τσάτσο Δημήτριο του Θεμιστοκλή, Πρόεδρο. 

β) Κανελλοπούλου Μαρία-Νέδα του Αθανασίου. 

γ) Κοντιάδη Ξενοφώντα του Ίωνος. 

δ) Λοβέρδο Ανδρέα του Νικολάου. 

ε) Μέλισσα Δημήτριο του Κωνσταντίνου. 

στ) Πασσά Ανάργυρο του Γεωργίου. 

ζ) Στεφάνου Δημήτριο του θεοδώρου. 

η) Τσάτσου Άννα σύζυγο Δημητρίου. 

θ) Φουντεδάκη Πηνελόπη του Νικολάου. 

2. Ο πρώτος Πρόεδρος μπορεί οποτεδήποτε να αυξήσει 
τον αριθμό των μελών της Εκτελεστικής Επιτροπής σε 
δέκα, ορίζοντας το δέκατο μέλος της. 

3. Η Εκτελεστική Επιτροπή συνέρχεται τακτικά μία 
φορά το μήνα, έκτακτα δε όσες φορές ζητηθεί από τον 
Πρόεδρο. 

4. Μέλος που κωλύεται μπορεί να αντιπροσωπευθεί 
από άλλο μέλος της Εκτελεστικής Επιτροπής με επιστο¬ 
λική εξουσιοδότηση που απευθύνεται προς την Εκτελε¬ 
στική Επιτροπή. Κάθε μέλος έχει δικαίωμα να αντιπροσω¬ 
πεύσει μόνο έναν κωλυόμενο. 

5. Η Εκτελεστική Επιτροπή βρίσκεται σε απαρτία αν πα- 
ρίστανται ή αντιπροσωπεύονται τουλάχιστον έξι μέλη της. 
Οι αποφάσεις της λαμβάνονται με απόλυτη πλειοψηφία 
των μελών που είναι παρόντα ή αντιπροσωπεύονται κατά 
τη συνεδρίαση. Σε περίπτωση ισοψηφίας υπερισχύει η 
άποψη υπέρ της οποίας τάσσεται ο Πρόεδρος. 

6. Σε κάθε συνεδρίαση της Εκτελεστικής Επιτροπής τη¬ 
ρούνται πρακτικά, στα οποία καταχωρούνται όλες οι απο¬ 
φάσεις, καθώς και η γνώμη των μελών που τυχόν διαφω¬ 


νούν. Τα πρακτικά υπογράφονται από όλα τα μέλη που με¬ 
τέχουν στην συνεδρίαση. 

7. Τα μέλη της Εκτελεστικής Επιτροπής προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον αυτά έγιναν έπειτα από 
ειδικές εντολές της Εκτελεστικής Επιτροπής και αποδει- 
κνύεται ότι πραγματοποιήθηκαν νόμιμα. 

Άρθρο 9 

Αρμοδιότητες Εκτελεστικής Επιτροπής 

Η Εκτελεστική Επιτροπή έχει όλες τις αρμοδιότητες στο 
πλαίσιο της δράσης του Ιδρύματος, με εξαίρεση εκείνων 
που το καταστατικό ρητά αναθέτει στο Διοικητικό Συμβού¬ 
λιο ή τον Πρόεδρο. Τα μέλη της Εκτελεστικής Επιτροπής 
συμμετέχουν στις συνεδριάσεις του Διοικητικού Συμβου¬ 
λίου. 

Ειδικότερα η Εκτελεστική Επιτροπή: 
α) Καταρτίζει και υποβάλλει για έγκριση στο Διοικητικό 
Συμβούλιο το ετήσιο πρόγραμμα δράσης για την υλοποί¬ 
ηση των σκοπών του Ιδρύματος. 

β) Καταρτίζει και υποβάλλει για έγκριση στο Διοικητικό 
Συμβούλιο τον προϋπολογισμό και απολογισμό του Ιδρύ¬ 
ματος καθώς και το γενικό ισολογισμό της περιουσίας του. 

γ) Μετά από εισήγηση του Προέδρου, διορίζει τον Διευ¬ 
θυντή του Ιδρύματος. 

δ) Αποφασίζει την πρόσληψη του αναγκαίου προσωπι¬ 
κού του Ιδρύματος, εφ' όσον υπάρχει σχετική πίστωση 
στον εγκεκριμένο προϋπολογισμό του, καθώς και τους 
όρους εργασίας, αμοιβής, έναρξης και τερματισμού παρο¬ 
χής των υπηρεσιών του. 

ε) Αποφασίζει τη χορήγηση υποτροφιών, στο πλαίσιο 
των κατά το άρθρο 6 παρ. δ αποφάσεων του Διοικητικού 
Συμβουλίου. 

Αρθρο 10 

Διευθυντής του Ιδρύματος 

1. Με απόφαση της Εκτελεστικής Επιτροπής, ύστερα 
από εισήγηση του Προέδρου, διορίζεται ο Διευθυντής του 
Ιδρύματος, ο οποίος: 

α) Έχει την ευθύνη της υλοποιήσεως των αποφάσεων 
της Εκτελεστικής Επιτροπής. 

β) Εισηγείται επί των θεμάτων που υπάγονται στις αρμο¬ 
διότητες του ενώπιον του Διοικητικού Συμβουλίου και της 
Εκτελεστικής Επιτροπής, 
γ) ΠροΤσταταιτου προσωπικού του Ιδρύματος, 
δ) Εισπράττει τα έσοδα του Ιδρύματος εκδίδοντας και 
υπογράφοντας σχετικές αριθμημένες αποδείξεις. 

ε) Ενεργεί τις πληρωμές με βάση εντάλματα πληρω¬ 
μής 

στ) Τηρεί τα διαχειριστικά βιβλία και στοιχεία του Ιδρύ¬ 
ματος. 

ζ) Καταθέτει τα έσοδα του Ιδρύματος σε ένα από τα πι¬ 
στωτικά ιδρύματα που ορίζει ο νόμος, έχοντας την ευχέ¬ 
ρεια να παρακρατεί από αυτά ένα ποσό, που είναι ανα¬ 
γκαίο για την πληρωμή έκτακτων και επειγουσών δαπανών 
του Ιδρύματος, το ύψος του οποίου καθορίζεται με από¬ 
φαση της Εκτελεστικής Επιτροπής. 

2. Με απόφαση της Εκτελεστικής Επιτροπής μπορεί να 
ανατίθενται στον Διευθυντή και άλλα καθήκοντα. 

3. Ως Διευθυντής μορεί να διορισθεί μέλος του Διοικητι¬ 
κού Συμβουλίου ή της Εκτελεστικής Επιτροπής ή τρίτος. 

Ο Διευθυντής μπορεί να αμοίβεται για τις υπηρεσίες που 
θα προσφέρει, ακόμα κι αν είναι μέλος του Διοικητικού 
Συμβουλίου ή της Εκτελεστικής Επιτροπής. 

Άρθρο 11 

Επιτροπή Προσωπικοτήτων 

Μέλη της Επιτροπής Προσωπικοτήτων μπορούν να ανα¬ 
κηρυχθούν όσοι προσφέρουν με οποιονδήποτε τρόπο στο 
Ίδρυμα ή αναλαμβάνουν την οικονομική κάλυψη συγκε¬ 
κριμένων κοινωφελών δραστηριοτήτων που εμπίπτουν 
στους σκοπούς του Ιδρύματος ή συμπαρίστανται στις προ¬ 
σπάθειες εξυπηρέτησης των σκοπών αυτών. Τα μέλη της 
Επιτροπής Προσωπικοτήτων ορίζονται με απόφαση του 
Διοικητικού Συμβουλίου και έχουν τα πλεονεκτήματα που 
εκείνο θεσπίζει. 

Άρθρο 1 2 

Οικονομική Διαχείριση 

Η οικονομική διαχείριση του ιδρύματος περιλαμβάνει 
ετήσια περίοδο. 

Αρχίζει την 1 η Ιανουάριου και λήγει την 31 η Δεκεμβρίου 
κάθε χρόνου και γίνεται βάσει προϋπολογισμών και απο¬ 
λογισμών εσόδων και εξόδων που καταρτίζονται σύμφωνα 
με τις ισχύουσες διατάξεις. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Προεδρικού Διατάγματος έγκρισης 
της σύστασης του Ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

Άρθρο 13 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία; 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο πρακτικών συνεδριάσεων της Εκτελεστικής 
Επιτροπής. 

δ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη όλα 
τα έσοδα και έξοδα του Ιδρύματος που πραγματοποιού¬ 
νται στη διάρκεια της χρήσης. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, η Εκτε¬ 
λεστική Επιτροπή αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 14 

Τροποποίηση του Οργανισμού 

Ο Οργανισμός του Ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα σύμφωνα με τις 
διατάξεις των άρθρων 98 του Α.Ν. 2039/39 και 110 του 


Αστικού Κώδικα, έπειτα από εισήγηση του Προέδρου, 
απόφαση της Εκτελεστικής Επιτροπής και έγκριση του 
Διοικητικού Συμβουλίου. 

Άρθρο 15 

Διάλυση του Ιδρύματος - Τύχη περιουσίας του 
1 - Το ίδρυμα διαλύεται όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του Ιδρύματος, την οποία διαπιστώνει με ομόφωνη από¬ 
φασή της η Εκτελεστική Επιτροπή, μπορεί το Διοικητικό 
Συμβούλιο να αποφασίσει με πλειοψηφία των δύο τριών 
(2/3) του συνόλου των μελών του τη διάλυση του Ιδρύμα¬ 
τος. 

3. Σε περίπτωση διάλυσης του Ιδρύματος η κινητή και 
ακίνητη περιουσία του περιέρχεται στο Πάντειο Πανεπι¬ 
στήμιο. 

Στους Υπουργούς Εξωτερικών, Δικαιοσύνης, Εθνικής 
Παιδείας και θρησκευμάτων και Πολιτισμού και στον Υφυ¬ 
πουργό Οικονομικών, αναθέτουμε τη δημοσίευση και 
εκτέλεση του παρόντος. 

Αθήνα, 3 Ιουλίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟ) 

ΕΞΩΤΕΡΙΚΟΝ ΔΙΚΑΙΟΣΥΝΗΣ 

ΚΑΡΟΛΟΣ ΠΑΠΟΥΛ1ΑΣ ΑΝΑΣΤΑΣΙΟΣ ΠΕΠΟΝΗΣ 

ΕΘΝΙΚΗΣ ΠΑ1Δ. ΚΑΙ ΘΡΗΣΚΕΥΜΑ ΤΟΝ ΠΟΛΙΤΙΣΜΟΥ 

ΓΕΟΡΠΟΣ ΠΑΠΑΝΔΡΕΟΥ ΑΘΑΝΑΣΙΟΣ ΜΙΚΡΟΥΤΣΙΚΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡ10Σ ΓΕΩΡΓΑΚΟΠΟΥΛΟΣ 
-4- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 45108/11191 (2) 

Ανάκτηση ελληνικής ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την Φ. 45108/11191/27.6.1995 απόφαση του 
Υφυπουργού Εσωτερικών, που εκδόθηκε μετά από σύμ¬ 
φωνη γνώμη του Συμβουλίου ιθαγένειας, που διατυπώ¬ 
θηκε στην αριθ. 2012/29.5.95 συνεδρία του επανέκτη- 
σαν την Ελληνική Ιθαγένεια οι κατωτέρω: 

1. Καλογιάννης Νικόλαος του Ιωάννη 

2. Ευαγγέλου Πετρούλα του Ευαγγέλου 

3. Μπουτκάρης Αθανάσιος του Στεργίου 

4. Αρχοντίδης Δημήτριος του Κων/νου 

5. Στέφου Παναγιώτης - Παύλος του Δημητρίου 

6. Νικάς Βασίλειος του Χαρ/μπους 

7. Χανελίδης Κλήμης του Γεωργίου 

8. Παναγιώτου Μαργαρίτης του Ιωάννη 

9. Γεωργανάκης Δημήτριος του Γεωργίου 

10. Σαρβανης Σωτήριος του Δημητρίου 

11. Αλεξανιάν Κερασούλα χα Τατούλ το γένος Χαϊδευ- 
τοϋ 

12. Σαρής Θρασύβουλος του Αθανασίου 

13. Τσουτσουμάνης Δημήτριος του Σωτηρίου 

14. Σκαρανκος Κυριάκος του Γεωργίου 

15. Νίτσου Νικόλαος του Ιωάννη 

16. Νικολάου Πέτρος του Γεωργίου 

17. Νικολάου Ιορδάνης του Γεωργίου. 

Αθήνα, 27 Ιουνίου 1995 

Ο ΥΦΥΠΟΥΡΓΟΣ 

Κ. ΚΟΥΛΟΥΡΗΣ 

-♦- 

Αριθ. Φ. 44327/6969 κ.α. (3) 

Χορήγηση άδειας απόκτησης της Γερμανικής Υπηκοότητας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

1. Με την αριθ. Φ. 44327/6969/27.6.1995 απόφαση 
του Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε οτη 2012/29.5.1995 συνεδρία του, χορηγήθηκε 
στην ΑΓΚΟ ΦΑΤΜΕ του Ρετζέπ, άδεια απόκτησης της 
Γ ερμανικής υπηκοότητας. 

2. Με την αριθ. Φ. 44331/6973/27.6.95 απόφαση του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του χορηγήθηκε στο 
ΑΓΚΟ ΑΧΜΕΤ του Σαλή άδεια απόκτησης της Γ ερμανικής 
υπηκοότητας. 

3. Με την αριθ. Φ. 44329/6971/27.6.95 απόφαση του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του, χορηγήθηκε 
στον ΑΓΚΟ ΑΙΣΕΛ του ΑΧΜΕΤ, άδεια απόκτησης της Γ ερ¬ 
μανικής υπηκοότητας. 

4. Με την αριθ. Φ. 44313/6954/27.6.95 απόφαση του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
ούμφωνη γνώμη του Συμβουλίου ιθαγένειας, που διατυ¬ 
πώθηκε οτη 2012/29.5.95 συνεδρία του, χορηγήθηκε 
στον ΚΑΡΤΑΛ ΡΑΣΗΜ του ΧΟΥΣΕΪΝ, άδεια απόκτησης 
της Γ ερμανικής υπηκοότητας. 

5. Με την αριθ. Φ. 44323/6965/27.6.95 απόφαση του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά απά 
σύμφωνη γνώμη του Συμβουλίου ιθαγένειας, που διατυ¬ 
πώθηκε οτη 2012/29.5.95 συνεδρία του, χορηγήθηκε 
στον ΕΣΡΕΦΟΓΛΟΥ ΓΙΟΥΛΜΑΣ ΧΑΣΑΝΤΖΙΚ του ΝΙΑ- 
ΖΗΦ, άδεια απόκτησης της Γ ερμανικής Υπηκοότητας. 

6. Με την αριθ. Φ. 43112/5315/27.6.95 απόφαση του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του, χορηγήθηκε 
στον ΜΕΜΕΤ ΟΓΛΟΥ ΙΣΜΑΗΛ του Μεμέτ, άδεια απόκτη¬ 
σης της Γερμανικής υπηκοότητας. 

7. Με την αριθ. Φ. 43493/3906/27.6.95 απόφαοη του 
Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
ούμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του, χορηγήθηκε 
στην ΜΕΧΜΕΤ ΓΙΑΝΤΙΚΑΡ του ΙΜΠΡΑΗΜ, άδεια απόκτη¬ 
σης Γ ερμανικής υπηκοότητας. 

8. Με την αριθ. Φ. 44587/8591/27.6.1995 απόφαση 
του Υφυπουργού Εσωτερικών, που εκδόθηκε δυνάμει των 


διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του, χορηγήθηκε 
στην ΝΕΤΕΛΤΣ1ΔΟΥ ΑΝΑΣΤΑΣΙΑ του ΠΕΤΡΟΥ, άδεια 
απόκτησης της Γ ερμανικής υπηκοότητας. 

9. Με την αριθ. Φ. 41126/8172/27.6.1995 απόφαση 
του Υφυπουργού Εσωτερικών, που εκδόθηκε δυνάμει των 
διατάξεων του άρθρου 14 παρ. 2 του Κ.Ε.Ι. και μετά από 
σύμφωνη γνώμη του Συμβουλίου ιθαγένειας, που διατυ¬ 
πώθηκε στη 2012/29.5.95 συνεδρία του, χορηγήθηκε 
στην ΧΑΤΖΗΠΑΝΤΑΖΗ ΜΑΡΙΑ του ΤΑΞΙΑΡΧΗ, άδεια 
αποβολής της Ελληνικής Ιθαγένειας. 

Αθήνα, 27 Ιουνίου 1995 

ο υφυπουργός 

Κ. ΚΟΥΛΟΥΡΗΣ 

-♦- 

Αριθ. 378 (4) 

Ίδρυση καταφυγίου στη νήσο Σίφνο Ν. Κυκλάδων. 

Η ΠΕΡΙΦΕΡΕΙΑΚΗ Δ/ΝΤΡΙΑ Ν. ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 
του Ν.Δ. 86/69 καθώς έχουν αντικατασταθεί με τα άρθρα 
3 και 4 παρ. 5, 6, 7, 8 του Ν. 177/75, 8 Π.Δ. 402/88 και 
της αριθ. 414985/29.11.85 (ΦΕΚ 757/Β/18.12.85) κοι¬ 
νής απόφασης των Υφυπουργού Εθνικής Οικονομίας και 
αναπληρωτή Υπουργού Γεωργϊας «Μέτρα διαχείρισης της 
άγριας πτηνοπανίδας». 

2. Την αριθ. 94/93 Π.Δ. (ΦΕΚ 40Α722.3.93), που 
αφορά καθορισμό αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα διανο- 
μαρχιακού επιπέδου του Υπουργού Γ εωργϊας. 

3. Την αριθ. 369/20.6.95 αναφορά της Δ/νσης Δασών 
Ν. Κυκλάδων που αφορά την Ιδρυση μονίμου καταφυγίου 
για προστασία ανάπτυξη, αναπαραγωγή και εκμετάλλευση 
του θηραματικού κεφαλαίου και της άγριας πανίδας γε¬ 
νικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύ¬ 
ουμε για αόριστο χρόνο τη Θήρα κάθε θηράματος σε 
έκταση 4.000 στρεμ. περίπου που πληροί τις προϋποθέ¬ 
σεις προς κάλυψη των βασικών αναγκών του θηράματος 
σε ότι αφορά την ησυχία τροφή νερό οτη Ν. Σίφνο του Ν. 
Κυκλάδων και που ορίζεται ως εξής: 

Βόρεια: Από επαρχιακά δρόμο Απολλωνίας προς Κά¬ 
στρο. 

Ανατολικά: Από θάλασσα. 

Δυτικά: Από επαρχιακό δρόμο Απολλωνίας προς Φάρο. 
Νότια: Από θάλασσα. 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τα άρθρα 4 παρ. 7 του Ν. 

177/75 και της 3 της αριθ. 414985/29.11.85 κοινής από¬ 
φασης. Οι παραβάτες τιμωρούνται με τις ποινές που προ- 
βλέπονται από τα άρθρα 287 παρ. 9 του Ν.Δ. 86/69 «Δασι¬ 
κός Κώδικας» η 9 παρ. 3 της αριθ. 414985/29.11.85 
(Φ ΕΚ 757/8/1 θ. 12.85) κοινής απόφασης Μέτρα διαχείρι¬ 
σης της άγριας πτηνοπανίδας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ερμούπολη, 20 Ιουνίου 1995 
Η Περιφερειακή Δ/ντρια 
ΕΥΦΗ ΜΗΤΩΣΗ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωυού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.48.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.46.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω ηημή πώλησης κάθε φύλλου (βσέλιδου ή μέρους αυτού) αυξάνεται κατά 50δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποαοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

γ) » » 

» 

Γ 

» 

10.000 

» 

500 

ο) » » 

» 

Δ’ 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















